| *Tamandua tetradactyla*Tamanduá de catro dedos, tamanduá meridional |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Superorde: | Xenarthra |
| Orde: | Pilosa |
| Suborde: | Vermilingua |
| Familia: | Myrmecophagidae |
| Xénero: | *Tamandua* |
| Especie: | ***T. tetradactyla*** |

 |
| Nome binomial |
| *Tamandua tetradactyla*(Linnaeus, 1758) |
| Área e distribución de Tamandua tetradactyla.
Verde: Tamandua tetradactyla nigraAmarelo: Tamandua tetradactyla quichuaVermello: Tamandua tetradactyla straminea
Azul: Tamandua tetradactyla tetradactyla**Área e distribución de *Tamandua tetradactyla***.
Verde: *Tamandua tetradactyla nigra*Amarelo: *Tamandua tetradactyla quichua*Vermello: *Tamandua tetradactyla straminea*
Azul: *Tamandua tetradactyla tetradactyla***Área e distribución de *Tamandua tetradactyla***.
Verde: *Tamandua tetradactyla nigra*Amarelo: *Tamandua tetradactyla quichua*Vermello: *Tamandua tetradactyla straminea*
Azul: *Tamandua tetradactyla tetradactyla* |

***Tamandua tetradactyla*** é unha especie de mamífero placentario da orde dos pilosos e familia dos mirmecofáxidos.

É un tamanduá de Suramérica, solitario, que se encontra en numerosos hábitats de selvas e de sabanas áridas, e que se alimenta de formigas, térmites e abellas (de aí un dos seus nomes locais, *oso mielero*).

Ten fortes garras que usa para romper niños de insectos ou para defenderse.

Distribución e hábitat
----------------------

### Distribución

*Tamandua tetradactyla* encóntrase desde o nivel do mar até os 2 000 m de altura, distribuíndose en Suramérica desde Colombia, Venezuela e a illa Trinidad, polo norte, até o norte e nordés da Arxentina e o Uruguai.

### Hábitat

Habita en bosques húmidos e secos, selvas tropicais, sabanas e montes. Gusta estar cerca de regatos e ríos, especialmente onde abundan lianas e plantas epífitas (presumibelmente debido a que están as súas presas nesas áreas).

Morfoloxía
----------

O tamaño da cabeza e o troco oscila entre 5 e 9 dm, e a cola mide entre 4 a 6 dm. As variacións individuais e xeográficas observadas entre os individuos desta especie fixeron da súa descrición taxonómica unha dificultade. Os espécimes do sueste están "fortemente manchados," con manchas negras nas costas e na cola. O resto do corpo pode ser beixe ou pardo. Os individuos do norte do Brasil, e de Venezuela ao oeste dos Andes son enteiramente beixes, pardos ou negros, ou só moi lixeiramente manchados.

Posúen catro uñas nas mans e cinco nas extremidades posteriores. Para evitaren picar as palmas das mans con estas afiadas uñas, camiñan apoiando a parte exterior das mans. As partes inferiores do tronco e o final da cola están espidas. A cola é prénsil. O fociño é longo, en forma de trompa, e curvado; e a abertura bucal moi pequena, non maior que o diámetro dun lapis, por onde sae a lingua para atrapar os insectos que come; en repouso, a lingua está protrusa.

Bioloxía
--------

As femias son poliéstricas, aínda que preñan xeralmente en verán. A xestación dura entre 130 e 150 días, tras os que nace unha soa cría en primavera. Ao nacer, a cría non se parece aos seus pais; a cor do seu pelo varía do branco ao negro. Durante un tempo vive agarrada ao lombo da nai, que a deixa nunha póla segura cando busca alimento.

É un animal principalmente nocturno, pero ocasionalmente está activo durante o día. É común achalo no seu niño durante o día, en ocos de árboees ou en covas doutros animais. Son solitarios, pero pódense comunicar cando se buscan polo celo e emitir un fétido olor por unha glándula anal.

É mirmecófago, é dicir, come formigas, térmites (formas arbóreas principalmente), que localizan co seu olfacto. Ademais gustan do mel e das abellas, e complementan a súa dieta con froitas e carne. Extraen ás súas presas usando as súas fortes garras para romper e abrir niños e capturalas coa súa pegañenta e alongada lingua (de até 4 dm de lonxitude).

A súa vida en cativerio pode alcanzar os 9 anos e 6 meses.

Taxonomía
---------

### Descrición

A especie foi descrita en 1758 por Linneo, na 10ª edición sa súa obra *Systema Naturae*, baixo o nome de *Myrmecophaga tetradactyla*. Posteriormente foi reclasificada dentro do xénero *Tamandua*, que fora creado por John Edward Gray en 1825.

*Tamandua tetradactyla* en posición defensiva.
### Sinónimos

Ao longo do tempo, a especie foi coñecia tamén polos seguintes sinónimos:

* *Tamandua longicaudata* (Turner, 1853)
* *Tamandua nigra* Beaux, 1908
* *Tamandua opisthomelas* Gray, 1873
* *Tamandua tamandua* (Cuvier, 1798)
* *Tamandua mexicanae* Cabrera, 1958
* *Tamandua longicauda* Vesey-FitzGerald, 1936
* *Tamandua longicauda* Rode, 1937

### Subespecies

Na actualidade, dentro de *Tamandua tatradactyla*, recoñécense as seguintes subespecies:

* *Tamandua tatradactyla nigra* (Geoffroy, 1803)
* *Tamandua tatradactyla quichua* (Thomas, 1927)
* *Tamandua tatradactyla straminea* (Cope, 1889)
* *Tamandua tatradactyla tetradactyla* (Linnaeus, 1758)

**Nota:** Véxase a distribución de cada unha destas especies no mapa arriba.

Status de conservación
----------------------

En 2014 a Unión Internacional para a Conservación da Natureza e dos Recursos Naturais (UICN) cualificou o status de *Tamandua tetradactyla* como *LC* (pouco preocupante) debido á súa ampla distribución, a suposta amplitude da súa poboación e a que se encontra nunha serie de áreas protexidas, e porque é pouco probábel que a poboación estea diminuíndo o suficiente como para cualificala nunha categoría ameazada.

Porén a súa poboación está en regresión, debido á súa caza, ás veces para aproveitar os grosos tendóns da cola, que se empregan para fabricar cordas.

Notas
-----

1. 1 2 3  Hayssen, V. (2011): "Tamandua tetradactyla (Pilosa: Myrmecophagidae)". *Mammalian Species* **43** (1): 64–74.
2. ↑  Carolus Linnaeus (1758): *Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Laurentius Salvius. Holmiæ* p.35.
3. 1 2 3  *Tamandua tetradactyla* en *MSW*.
4. ↑  Gardner, A. L. (2007): "Magnorder Xenarthra". En: A. L. Gardner (ed.), *Mammals of South America* Vol. 1. Chicago: The University of Chicago Press. ISBN 978-0-226-28242-8, pp. 127-176.
5. ↑  *Tamandua tatradactyla* na *Lista vermella* da UICN.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tamandua tetradactyla Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Tamandua tetradactyla*** |

### Bibliografía

* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9, p. 341.
* McKenna, Malcolm C. & Bell, Susan K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8.
* Nowak, Ronald M. (1999): *Walker's Mammals of the World*. 6ª ed. Baltimore, Maryland, EE. UU.: The Johns Hopkins University Press. ISBN 978-0-8018-5789-8.
* Wilson, D. E. & Reeder, D. M. eds. (2005): *Mammal Species of the World: A Taxonomic and Geographic Reference* 3rd ed. Baltimore, Maryland, USA: The Johns Hopkins University Press. ISBN 978-0-8018-8221-0.
* VV. AA. (1968): *Enciclopedia Salvat de las ciencias. Tomo 6. Animales vertebrados*. Pamplona: Salvat, S. A. de Ediciones, pp. 78–83.

### Outros artigos

* Pilosos
* Mirmecofáxidos
* Tamanduá

### Ligazóns externas

* *Tamandua tetradactyla* no SIIT.
* *Tamandua tetradactyla* na ADW. Abundante información *(en inglés)*
* *Tamandua tetradactyla* na EOL.

|  |  |
| --- | --- |
| Control de autoridades | 
* Wd: Q267514
* EBID: ID

 |

|  |  |
| --- | --- |
| Identificadores taxonómicos | 
* ADW: Tamandua\_tetradactyla
* EOL: 328525
* Fossilworks: 233569
* GBIF: 2436340
* GlobalSpecies: 951232
* iNaturalist: 47104
* IRMNG: 10228362
* ITIS: 624913
* IUCN: 21350
* MSW: 11800048
* NCBI: 48850
* TAXREF: 443808

 |